
SIÐBÓT LÚTHERS 450 ÁRA 


INNGANGSORÐ 


Marteinn Lúther fæddist í Eisleben á Þýzka- 
landi 10. nóv. 1483. Hann var skirður daginn 
eftir og nefndur Marteinn eftir dýrlingi dags- 
ins. 

Átján ára hóf hann nám við háskólann í Er- 
furt og lauk prófi í heimspeki eftir fjögurra 
ára nám. Svo sneri hann sér að laganámi að 
ósk föður síns. Hann var trúhneigður frá barn- 
æsku og langaði til að verða góður maður og 
eignast náðugan Guð. Ekkert var talið vænlegra 
til að vinna til þóknunar Guðs en að ganga í 
klaustur. 

Sumardag einn lenti hann í miklu þrumu- 
veðri. Eldingu sló niður rétt hjá honum. Þá 
ákallaði hann móður Maríu meyjar: „Hjálpa 
þí mér, kæra Anna, þá skal ég verða munkur“ 
Síðan efndi hann heit sitt og gekk í klaustur 
Ágiúsíínsmunka í Erfurt. Félögum hans féll það 
illa, en sárast tók það föður hans, sem ætlaði 
honum að verða lögfræðingur. 

Hann tók nú að gera sér allt far um að öðl- 
ast náð Guðs með góðum verkum og meðal- 

göngu kirkjunnar. Bræðurnir í klaustrinu dáð- 
ust að ströngu líferni hans, en sjálfur sá hann, 
að öll verk hans voru flekkuð af synd. Hann 
vildi elska Guð af öllu hjarta, en gat ekki. 
Hann var örvæntingu nær, en munkarnir í 
klaustrinu reyndu að hugga hann með þeirri 
spurningu: „Veiztu ekki, að Drottinn hefur 
boðið oss að vona?“ Þeir minntu hann einnig 
á orðin í trúarjátningunni um fyrirgefningu 
syndanna. Yfirmaður reglunnar benti honum á 
frelsarann sem hræðir ekki, heldur huggar, 
Einnig réð hann honum til að lesa Nýja testa- 
mentið. Að lokum fann hann frið í orðum Páls 
i Róm. 1,17: „En hinn téttláti mun lifa fyrir 

Prestvigslu tók hann 1508 og var þá sendur 
til Wattenberg til að verða kennari við nýstofn- 
aðan háskóla þar. Enn var Lúther kaþólskur. 
Hann sá ekkert athugavert við messufórnina, 
sem hann fór svo hörðum orðum um síðar. 

Árið 1517 vaknaði hann til vandlætingar út 
af aflátssölu kirkjunnar. Jóhann Tetzel nokkur, 
Svartmunkur, stjórnaði aflátssölu í námunda við 
Wittenberg. En hvað er aflái? Það er uppgjöf 
eða eftirgjöf refsinga, sem kirkjan hefur lagt 
á menn í yfirbótaskyni. 

31. október 1517 festi Lúther upp mótmæli 
gegn aflátssölunni. Hann réðst ekki á aflátið 

sjálft, heldur aflátssöluna. Mótmælin voru í 
95 greinum og hófust þannig: „Þegar Drottinn 
vor og meistari, Jesús Kristur, segir: „Gjörið 
iðrun“ o.s.frv. (Matt. 4,17). vildi hann, að allt 
líf trúaðra væri iðrun.“ Fimmta greinin er 
svona: „Páfinn vill og getur enga refsingu gefið 
eftir nema þá, er hann hefur á lagt eftir eigin 
úrskurði eða kirkjulögum.“ Hann telur, að 
refsing fordæmdra teljist ekki undir slíkt, því 
að hún sé ekki á valdi prestanna. Guð einn 
fyrirgefi í þeim efnum. Ennfremur telur hann 
það ekki á valdi prestanna að leysa menn frá 
refsingu í hreinsunareldinum, sama gildir um 
refsingar, sem Guð leggur á menn í þessu lif. 
Sjá I. Kor. 11,31: „Ef vér dæmdum um sjálfa 
oss, yrðum vér ekki dæmdir," og Sálm 89, 31 33: 
„Ef synir hans hafna lögmáli mínu og ganga 
eigi eftir boðum mínum, þá vil ég vitja afbrota 
þeirra með vendinum og misgjörða þeirra með 
þlágum.“ Slíku getur hvorki páfi né kirkja 
aflétt. Hins vegar getur páfi og kirkja boðað 
mönnum þá fyrirgefningu, sem heatin er þeim, 
sem iðrast og trúa. En slikt er ekki hægt að 
selja. 

Með þessum mótmælum var hvorki ráðizl 
á þáfann né kirkjuna. Lúther hugði, að páft 
hlyti að vera orðum sínum samþykkur. En út 
af þessu hófust deilur í kirkjunni um vald pþáf- 

ans og kirkjunnar, og augu hins guðhrædda 
munks opnuðust æ betur fyrir villukenningum 
þeim, er lætt hafði verið inn í kirkjuna. Hon- 
um varð ljóst, að fagnaðarerindið gat ekki not- 
ið sín við hliðina á kenningunum um verkin, 
réttlætingu af verkum. 

Árið 1520 gaf hann út hvert siðbótarritið af 
öðru, meðal annarra ritið „Um Babýlonarút- 
legð kirkjunnar“. Í því ræðst hann á kenningar 
miðaldakirkjunnar um sakramentin. Páfi gaf út 
bréf, þar sem fordæmdar eru 4 af setningum 
Lúthers og honum hótað bannfæringu, nema 
hann taki aftur orð sín. Meðal þeirra setninga, 
sem þar eru fordæmdar, eru þær, að nýtt líferni 
sé bezta iðrunin og að það sé gagnstætt vilja 
Andans að brenna villutrúarmenn. 

Á þessu sama ári kom út rit Lúthers „Um 
frelsi kristins manns“. Var það skrifað að beiðni 
háttisetts manns í þjónustu páfa, er vildi koma 
á sættum. Lofaði Lúther að skrifa rt þetta til 
að gera grein fyrir skoðunum sínum og láta 
fylgja bréf til páfa með þeim orðum, að hann 
hefði aldrei ráðizt á páfann persónulega, þ. e. 
á þersónu páfans, Leós X. Rit þetta er því hóg- 
værlega órðað og sneitt hjá deilum, en hins veg 
ar ekki dregið úr kenningu fagnaðarerindisins. 

. Þetta rit kemur nú í íslenzkri þýðingu eftir 
þýzka textanum, en ekki þeim latneska, sem ér 

eitthvað lengri. Ritið skiptist í tvo hluta: 1. um 
trúna, 2. um kærleikann. Trúin gerir manninn 
frjálsan, losar hann undan dómi lögmálsins og 
þeirri kröfu að vinna til hjálpræðis. Kærleikur. 
inn gerir manninn að þjóni meðbræðra sinna. 
Góðu verkin eru ekki skilyrði til etlifs lífs, þau 
gera ekki Guð náðugan. Guð er náðugur, og 
þeim er ljúft að gera vilja hans, sem þekkja 
náð hans. En vegna þess, að holdið stendur 
gegn andanum, meðan maðurinn lifir í hold- 
inu (þ.e. alla ævi), fer sífellt fram barátta gegn 
hinu illa. Frekar skal ekki lýst efni ritsins. Það 
talar bezt fyrir sig. 

Þrátt fyrir hógvært orðalag í riti þessu og 
bréfinu, sem því fylgdi, var Lúther bannfærður 
á næsta ári, 1521. Það ár var honum stefnt fyrir 
ríkisþing í Worms. Þar neitaði hann að taka 
aftur kenningar sínar um trú og verk. Síðan var 
henn dæmdur útlægur. 

íuga hans verður ekki rakin lengur hér. Bar- 
din hélt áfram. Lúther og vinir hans urðu við- 
skcig við hina rómversku kirkju, ekki af því að 
þeir vildu kljúfa kirkjuna, heldur af því að þeir 

oru útilokaðir. Lúther gerði sér ljóst, að dgrein- 
ingurinn við páfakirkjuna stóð of djúpt til bess, 
að sætta væri að vænta. Hefur harn orðið sann- 
sþár í þvi. 
MAGNÚs RUNÓLFSSON 

Marteinn Lúther biðst fyrr. 


UM FRELSI KRISTINS MANNS 


Í 1. lagi: Til þess að vér getum skilið til fulls, 
hvað kristinn maður sé og hvernig því frelsi 
sé háttað, sem Kristur hefur aflað honum og 
gefið og Páll ritar mikið um, vil ég setja þessar 
tvær setningar: 

Kristinn maður er frjáls drottnari allra hluta 

og engum undirgefinn. 

Kristinn maður er ánauðugur þræll allra hluta 

og hverjum manni undirgefinn. 

Þessar tvær leiðarsetningar eru ljósar. Páll, 
I. Kor. 9,19: „Því að þótt ég sé öllum óháður, 
hef ég gjört sjálfan mig að þjóni allra.“ Enn 
fremur Róm. 12,8: „Skuldið ekki neinum neitt 
nema það eitt að elska hver annan.“ En elskan 
er ánauðug og undirgefin því, sem hún elskar. 
Þannig og um Krist, Gal. 4,4: „„....sendi Guð 
sen sinn, fæddan af konu, fæddan undir lög- 


Athucasemd: Tilvitnanirnar í Ritninguna éru teknar eftir ís- 
lenzku Þbiblíuþýðingunni og eru því oft frábrugðnar texta 
Lúthers, enda eru tilvitnanir hans oft lauslegar. Hann vitn- 
ar í kapítula, en ekki vers. Hér verða versin sýnd einnig. 
Á einstaka stað eru svigar, og tákna Þeir, að bað, sem innan 
þeirra er sett, sé ekki í texta Lúthers. 

Í 2. lagi: Til þess að skilja þessi tvenn 
ósamhljóða ummæli um frelsið og ánauðina, 
verður að hafa í huga, að hver kristinn maður 
er tvenns eðlis, andlegur og líkamlegur. Að sál- 
inni er hann nefndur andlegur, nýr, innri mað- 
ur. Og vegna þessa mismunar eru sögð um 
hann í Ritningunni orð, sem standa hver gegn 
öðrum, eins og ég hef áður sagt um frelsið og 
ánauðina. 


Í 3. lagi. Vér tökum því fyrir oss hinn 
innri andlega mann til að sjá, hvað til þess 
þurfi, að hann nefnist réttlátur, frjáls kristinn 
maður. Þannig er ljóst, að ekkert ytra getur 
gert hann frjálsan eða réttlátan, hverjum nöfn- 
um sem nefnist. Því að réttlæti hans og frelsi 
og hins vegar illska hans og ófrelsi eru ekki 
líkamlegs eða ytra eðlis. Hvað stoðar það sál- 
ina, að líkaminn sé ófjötraður, hraustur og heil- 
brigður, eti, drekki og lifi eins og honum þókn- 
ast? Hvað sakar það hins vegar sálina. þótt lík- 
aminn sé fjötraður, þyrstur og þjáður gegn vilja 
sínum? Ekkert af þessu nær til sálarinnar til að 
frelsa hana eða fjötra, gera hana réttláta eða 
illa. | 

Í 4. lagi: Það hjálpar ekki sálinni þótt 
líkaminn klæðist heilögum klæðum, eins og 
prestar og andlegrar stéttar menn gera, ekki 

heldur þótt hann sé í kirkjum eða á helgum stöð- 
um, ekki heldur, þótt hann fáist við heilaga 
hluti, ekki heldur þótt hann biðjist fyrir með 
líkamlegum hætti, fari helgifarir, geri öll góð 
verk, sem unnt er, að gerist fyrir líkamann eða 
í honum að eilífu. Það hlýtur að vera eitthvað 
annað, sem færir og gefur sálinni réttlæti og 
frelsi. Því að öll ofangreind atriði, verk og hátt- 
erni getur vondur maður, smjaðrari og hræsn- 
ari haft til að bera og gert. Þess konar leiðir 
ekki annað af sér en hræsnara. Hins vegar sakar 
það ekkert sálina, þótt líkaminn beri vanheilög 
klæði, sé á vanheilögum stöðum, eti þar, drekki. 
fari helgifarir, biðjist ekki fyrir og láti undir 
höfuð leggjast öll þau verk, sem ofangreindir 
hræsnarar vinna. 


Í 5 lagi: Sálin hefur engan annan hlut að lifa 
í á sSímni eða jörðu, vera réttlát, frjáls og kristin 
en hið heilaga fagnaðarerindi, orð Guðs, boðað 
af Kristi, eins og hann segir sjálfur Jóh. 11,25: 
„Ég er upprisan og lífið; sá, sem trúir á mig, 


fremur Matt. 4.4: „Maðurinn lifir ekki af brauði 
einu saman, heldur af sérhverju orði, sem fram 
gengur af Guðs munni.“ — Því hijótum vér nú 
að vita með vissu, að sálin getur farið alls á 

mis nema Guðs orð og henni verður ekki með 
neinu við borgið án Guðs orðs. En hafi hún orð 
Guðs. er henni einskis framar vant, heldur nægir 
henni orðið til fæðu, gleði, friðar, ljóss listar, 
réttlætis, vissu, frelsis og allra góðra hluta og 
meir en það. 

Þannig lesum vér í Davíðssálmum, einkum 119. 
sálmi, að spámaðurinn hrópar ekki á neitt meir 
en Guðs orð; og í Ritningunni er það talið 
versta plága og reiði Guðs, þegar hann sviptir 
mennina orði sínu, en allri náð æðra, þegar 
hann sendir orð sitt, eins og stendur í Sálmi 
107,20: „„Hann sendi út orð sitt og læknaði þá 
og bjargaði þeim frá gröfinni.“ Og Kristur kom 
til að prédika orð Guðs og einskis starfs annars 
vegna. Einnig eru allir postular, biskupar, prest- 
ar og andlega stéttin kölluð og sett vegna orðs. 
ins, þótt annan veg fari nú, því miður. 


Í 6. lagi: En þú spyrð: hvert er það orð. sem 
veitir slíka náð, og hvernig á ég að nota það? 
Svar: Það er ekkert annað en boðskapurinn um 
Krist eins og hann er í guðspjallinu (fagnaðar. 
erindinu), sem á að vera og er þannig farið, að 
þú heyrir Guð þinn tala til þín, hvernig allt 
líf þitt og verk þín eru ekkert fyrir Guði, held- 
ur hljóta að farast að eilífu með öllu, sem í 


þér er. Þegar þú trúir því, að þú sért sekur, 

hlýtur þú að örvænta um sjálfan þig og játa, 
að sönn séu orð Hósea 13,9: „Það verður þér 
til tjóns, Ísrael, að þú ert á móti mér, hjálpara 
þínum.“ En til þess að þú sleppir frá þér, þ. e. 
frá glötun þinni, setur hann fram fyrir þig elsk- 
aðan son sinn, Jesúm Krist, og lætur segja þér 
í lifandi huggunarríku orði sínu, að þú skulir 
flýja til hans og setja traust þitt á hann. Þá 
verða allar syndir þínar fyrirgefnar, öll glötun 
þín lögð að velli, og þú verður réttlátur, sannur, 
huggaður, guðhræddur og öll boðorð uppfvllt 
og þú laus allra mála, eins og Páll segir í Róm. 
1,17: „En hinn réttláti mun lifa fyrir trú,“ og 
Róm. 10.4: „Því að Kristur hefur bundið enda 
á lögmálið, svo að nú réttlætist, hver sá, sem 
trúir.“ 


Í 7. lagi: Því ætti það að vera eina verk og 
iðja allra kristinna manna að æfa og styrkja 
töðugt þá trú, svo að þeir ættu orðið og Krist 
irrnra með sér. Því að ekkert annað verk gerir 
manninn kristinn, eins og Kristur sagði við Cyð- 
itga, Jóh. 6. Þegar þeir spurðu hann, hvaða 
verk þeir ættu að vinna, sagði hann: „Þetta 
er verk Guðs, að þér trúið á þann, sem hann 


* Þessi orð eru talsvert öðruvísi Í texta Lúthers: „„Ó, Ísrael, 
í þér er ekkert nema glötun, en aðeins hjá mér er hjálp 
þín.“ — Þýð. 

sendi“, þann eina, sem Guð Faðir hefur fyrir- 
hugað til þess. Því er það ótæmandi auðlegð: 
rétt trú á Krist, því að hún kemur með alla 
sælu og tekur burt alla vansælu, eins og stendur 
í Mark. 16,16: „Sá, sem trúir og verður skírður, 
mun hólpinn verða, en sá, sem trúir ekki. mun 
fyrirdæmdur verða.“ Því leit Jesaja spámaður 
á auðlegð þeirrar trúar og sagði, 10,22: „Guð 
mun í skyndi gjöra upp reikningana á jörðu, 
og hin skjótu reikningsskil munu flæða inn eins 
og syndaflóð."* Þ. e.: trúin, sem felur í sér 
uppfyllingu allra boðorða, mun meir en rétt- 
læta alla, sem hana hafa, svo að þeir þarfnast 
einskis frekar til þess að vera réttlátir og guð- 
hræddir. Því segir Páll í Róm. 10,.10: „Því að 
með hjartanu er trúað til réttlætis.“ 


Í 8. lagi: En hvernig stendur á því, að trúin 
ein getur gert manninn réttlátan og veitt svo 
ótæmandi auðæfi án allra verka, úr því að oss 
er boðið svo mikið lögmál, boðorð, verk, stéttir 
og hættir í Ritningunni? Hér verður að gæta 
þess vandlega og halda því með alvöru, að trúin 
ein gerir manninn réttlátan, frjálsan og hólpinn 
án allra verka, og munum vér heyra meira um 
það síðar. Og vita skal, að öll Heilög ritning 


* Í íslenzku Biblíunni er mjög frábrugðinn texti: — Þýð. 

skiptist í tvenns konar orð, sem eru boðorð eða 
lögmál og fyrirheit eða loforð. Boðorðin kenna 
oss og fyrirskipa margs konar góð verk, en með 
því er ekki búið að halda þau. Þau vita það 
raunar, en hjálpa ekki, kenna, hvað gjöra skal, 
en veita engan styrk til þess. Því eru þau til 
þess eins sett, að maðurinn sjái í þeim getu- 
leysi sitt til hins góða og læri að örvænta um 
sjálfan sig. Og því eru þau líka nefnd Gamla 
testamentið og teljast öll til Gamla testamentis- 
ins. Því sannar boðorðið: „Þú skalt ekki girnast,“ 
að vér erum allir syndarar og enginn maður getur 
verið án illrar girndar, hvað sem hann tekur 
til bragðs. Af því lærir hann að örvænta um 
sjálfan sig og leita hjálpar annars staðar, svo að 
hann losni við girndina og haldi boðorðið þann- 
ig fyrir atbeina annars, en hann megnar það 
ekki af sjálfum sér. Þannig eru öll önnur boð- 
orð oss um megn. 


Í 9. lagi: Þegar maðurinn hefur lært vanmátt 
sinn af boðorðunum og fundið, að hana er 
haldinn ótta um það, hvernig hann geti fil. 
nægt boðorðinu, úr því að halda verður boð 
orðið eða hann hljóti að verða fyrirdæmdur, er 
hann harla auðmýktur og að engu orðinn í 
eigin augum, finnur ekkert hjá sér, sem geti 
gert hann réttlátan. Þá kemur hitt orðið, fyrir- 

heit Guðs og loforð, og segir: Viljir þú halda 
öll boðorð, losna við alla girnd þína og synd, 
eins og boðorðin krefjast og heimta, þá trú þú 
á Krist; í honum heiti ég þér allri náð, réttlæti, 
friði og frelsi. Trúirðu, þá hefurðu; trúirðu 
ekki, þá hefurðu ekki. Því að það, sem þú megn- 
ar ekki með öllum verkum boðorðanna, sem 
eru mörg og ekkert gagnar, það verður þér 
auðvelt og skjótunnið fyrir trúna. Því að ég hef 
komið öllu stuttlega fyrir í trúnni, svo að hver 
sem hana hefur, hefur allt og verður hólpinn; 
sá, sem hefur hana ekki, hefur ekkert. Þannig 
veita fyrirheit Guðs það, sem boðorðin heimta, 
og fullgjöra það, sem boðorðin skipa, svo að það 
sé allt Guðs, boðorð og fylling. Hann einn skip- 
ar; hann einn uppfyllir einnig. Fyrir því eru 
fyrirheit Guðs orð Nýja testamentisins og telj- 
ast einnig til Nýja testamentisins. 


Í 10. lagi: Nú eru þessi og öll orð Guðs heilög, 
sönn, réttlát, friðsöm, frjáls og full allrar gæzku; 
hver, sem því heldur sér við þau, samtengist 
þeim svo fullkomlega í sál sinni, að allar verk- 
anir orðsins verða einnig sálinni eiginlegar, og 
þannig verður sálin fyrir trúna heilög af orðinu, 
réttlát, friðsöm, frjáls og full allrar gæzku, sann: 
arlegt guðsbarn, eins og segir í Jóh. 1,12: „En 
öllum þeim, sem við honum tóku, gaf hann rétt 


18 


til að verða Guðs börn, þeim, sem trúa á nafn 
hans.“ 

Auðséð er af þessu, hvers vegna trúin megnar 
svo mikið og engin góð verk jafnast á við hana. 
Því að ekkert gott verk heldur jafn fast við orð 
Guðs og trúin, getur ekki heldur verið í sál- 
inni, heldur ríkja aðeins trúin og orðið í sál- 
inni. Eins og orðið er, þannig verður sálin af 
því, eins og járnið verður rauðglóandi sem 
eldurinn af því að komast í eldinn. Þannig sjá- 
um ver, að trúin nægir kristnum manni; hann 
þarfnast einskis verks til að verða réttlátur. 
Þarfnist hann því einskis verks framar, er hann 
vissulega leystur frá öllum boðorðum og lög- 
málum. Sé hann leystur, er hann vissulega 
frjáls. Það er hið kristna frelsi, hin einstæða trú, 
sem því veldur, ekki að vér leggjum hendur í 
skaut eða megum gera illt, heldur að vér þörfn- 
umst einskis góðs verks til réttlætis og til að öðl- 
ast sáluhjálp, en meira um það síðar. 


Í 11. lagi: Ennfremur er trúnni svo háttað, 
að sá, sem trúir öðrum, trúir honum vegna þess. 
að hann telur hann réttlátan, sannorðan mann, 
en það er hinn mesti heiður, sem unnt er að 
sýna öðrum manni, eins og það er hins vegar 
hin mesta vansæmd, ef hann telur hann óáreið- 
anlegan, ósannorðan, léttúðugan mann. Svo er 

einnig, ef sálin trúir orði Guðs fastlega, þá tel- 
ur hún hann sannorðan, trúan og réttlátan og 
sýnir honum með því hinn langmesta heiður, 
sem henni er unnt. Því að þá samsinnir hún 
honum, játar rétt hans, heiðrar nafn hans og 
lætur hann ráða fyrir sér eins og hann vill, því 
að hún efar ekki, að hann sé trúr, sannur í öllum 
orðum sínum. Hins vegar verður Guði ekki 
gerð meiri vansæmd en að trúa honum ekki, en 
með því telur sálin hann ótraustan, ósannorðan, 
óáreiðanlegan, og afneitar honum með slíkri 
vantrú að sínu leyti og setur upp hjáguð síns 
eigin geðþótta í hjarta sínu gegn Guði, eins og 
hún vissi betur en hann. Þegar Guð sér, að 
sálin viðurkennir sannleika hans og heiðrar 
hann þannig með trú sinni, heiðrar hann hana 
aftur á móti og telur hana einnig trúa og sanna 
fyrir þá trú. Því að sé sannleikur og réttlæti 
Guðs játað, — það er réttlæti og sannleikur og 
gerir manninn réttan og sannan, þar eð það er 
satt og rétt, að sannleikur Guðs sé játaður, en 
það gera þeir ekki, sem trúa ekki og eru þó að 
fást við og mæðast við mörg góð verk. 


Í 12. lagi: Trúin veitir ekki aðeins það, að 
sálin verði full náðar eins og orð Guðs, frjáls 
og hólpin, heldur tengir sálina einnig Kristi 
eins og brúði brúðguma sínum. En af því hjóna 

bandi leiðir, eins og Páll segir, að Kristur og 
sálin verða einn líkami (sjá Efes. 5,30). Þá verða 
og eignir beggja, lán og ólán báðum sameign; 
það, sem Kristur á, það á hin trúaða sál; það, 
sem sálin á, verður eign Krists. Þannig á Krist- 
ur öll gæði og sælu: þau á sálin. Eins hefur 
sálin allar ódyggðir og synd: þær verða eign 
Krists. 

Hér hefjast nú hin gleðilegu skipti og þræta: 
Úr því að Kristur er Guð og maður, sem hefur 
aldrei syndgað, og réttlæti hans er ósigrandi, 
eilíft og almáttugt, þá tekur hann sér til eignar 
synd hinnar trúuðu sálar með brúðarhring 
hennar, það er trúnni, og gjörir ekkert annað 
en eins og hann hefði framið hana sjálfur. Þá 
tekur hann og dregur í sig syndirnar. Því að hið 
ósigrandi réttlæti hans er öllum syndum yfir- 
sterkara. Þannig hreinsast sálin með morgun- 
gjöfinni, það er: verður laus og frjáls vegna 
trúarinnar og gædd hinu eilífa réttlæti brúð- 
guma síns, Krists. 

Er þetta nú ekki gleðilegur ráðahagur, þar 
sem hinn auðugi, göfugi, trúi brúðgumi, Krist- 
ur, gengur að eiga hina aumu, fyrirlitnu drós 
og losar hana við allt illt og prýðir hana öll- 
um gæðum? Þá geta syndirnar ekki fyrirdæmt 
hana, því að þær hvíla allar á Kristi og hann 
hefur tekið þær í sig. Hún á því svo ríkulegt 

réttlæti í brúðguma sínum, að hún getur aftur 
staðizt fyrir öllum syndum, þótt á henni liggi. 
Um það segir Páll í I. Kor. 15,07: „Guði séu 
þakkir, sem gefur oss sigurinn fyrir Drottin 
vorn Jesúm Krist.“ 


Í 13. lagi: En hér sérð þú, hvers vegna trúin 
er með réttu svo mikils metin, að hún uppfylli 
öll boðorð og gjöri manninn réttlátan án allra 
annarra verka, Því að þú sérð hér, að hún ein 
heldur fyrsta boðorðið, þar sem skipað er: Þú 
skalt heiðra Guð þinn. Þótt þú nú værir eintóm 
góð verk fram í tær, þá værir þú þó ekki rétt- 
látur og gæfir ekki Guði dýrðina að neinu leyti, 
og þá héldir þú ekki alfremsta boðorðið. Því 
að Guð verður ekki heiðraður eins og hann er 
í sannleika, nema honum sé eignaður sannleik- 
ur og allt gott. En það gera engin góð verk, 
heldur aðeins trú hjartans. Hún er þess vegna 
réttlæti mannsins og fylling allra boðorða. 

Því að sá, sem heldur fyrsta höfuðboðorðið, 
uppfyllir vissulega og auðveldlega einnig hin 
boðorðin. En verkin eru dauðir hlutir, geta 
hvorki heiðrað né vegsamað Guð, þótt þau 
geti gerzt og verið unnin Guði til heiðurs og 
vegsemdar. En vér leitum hér þess, sem er ekki 
unnið eins og verkin, heldur gerandans og meist- 
ara verksins, sem heiðrar Guð og vinnur verkin. 

Það er ekkert annað en trú hjartans, sem er höf- 
uð og eðli guðhræðslunnar. Því að það er háska- 
legt og skuggalegt tal, þegar kennt er, að uppfylla 
skuli boð Guðs með verkum; uppfyllingin verð- 
ur að koma fyrir trúna á undan öllum verkum, 


og verkin koma á eftir uppfyllingunni, eins og 
vér munum heyra. 


Í 14. lagi: Til þess að sjá frekar, hvað vér eig- 
um í Kristi og hve mikil gæði rétt trú er, verð- 
um vér að vita, að áður fyrr og í Gamla testa- 
mentinu helgaði Guð sér og áskildi sér alla 
frumburði karlkyns af mönnum og skepnum. 
Og frumburðurinn var dýrmætur og hafði tvennt 
stórt fram yfir önnur börn, nefnilega valdið 
og prestdóminn eða konungsríkið og prests- 
dæmið, svo að frumborinn sveinn á jörðu var 
herra yfir öllum bræðrum sínum og prestur 
og páfi fyrir Guði. Með þessari líkingu er átt 
við Krist, sem er eiginlega þessi sami frumburð- 
ur Guðs Föður með Maríu mey. Hann er því 
konungur og prestur, þó með andlegum hætti, 
því að ríki hans er ekki jarðneskt eða fólgið í 
jarðneskum, heldur andlegum gæðum, eins og 
sannleika, vizku, friði, gleði, sælu o.s.frv.. En með 
því eru tímanleg gæði ekki undan þegin, því að 
állir hlutir eru undir hann lagðir á himni. á 
jörðu og í Helju, þótt ósýnilegur sé. Því ríkir 

hann með andlegum og ósýnilegum hætti. 
Prestsdómur hans er því ekki fólginn í ytra 
látæði og klæðum eins og vér sjáum með mönn- 
um, heldur er hann ósýnilegur í anda, svo að 
hann stendur fyrir augliti Guðs vegna sinna 
og ber fram sjálfan sig og vinnur allt, sem 
trúr prestur á að vinna. Hann biður fyrir oss, 
eins og Páll segir í Róm. 8,34. Þannig kennir 
hann oss og hið innra í hjörtunum, hvað séu 
tvenn eiginleg rétt störf prests. Því að þannig 
biðja einnig prestar ytra háttar, mannlegir, 
tímanlegir. 


Í 15. lagi: Eins og nú Kristur hefur frumburð- 
arréttinn með heiðri hans og sæmd, gefur hann 
öllum kristnum mönnum með sér, svo að þeir 
séu einnig allir konungar og prestar með Kristi 
fyrir trúna, eins og Pétur segir í I. Pét. 2,9: 
„Þér eruð konunglegt prestafélag.“ Og það 
verður með þeim hætti, að kristinn maður verð- 
ur svo hátt upp hafinn yfir alla hluti, að hann 
verður drottnari allra hluta, því að ekkert get- 
ur sakað sáluhjálp hans. Já, allt hlýtur að lúta 
honum og efla sáluhjálp hans, eins og Páll 
kennir í Róm. 8,28: „Þeim, sem Guð elska, 
samverkar allt til góðs, þeim, sem *allaðir eru 
samkvæmt fyrirhugun,“ hvort sem eru líf, dauði, 
synd, guðhræðsla, gott eða illt, hvað sem það 

kann að heita. Ennfremur I. Kor. 3,22: „Allt 
er yðar, hvort heldur er líf eða dauði, hið yfir- 
standandi eða hið ókomna“ o. s. frv. 

Ekki svo, að vér séum hafnir yfir alla hluti 
líkamlega til að eiga þá eða nota eins og menn 
á jörðu. Því að vér verðum að deyja líkamlega 
og enginn getur umflúið dauðann; þannig verð- 
um vér að lúta mörgu öðru, eins og vér sjáum 
hjá Kristi og hans heilögu. Því að þetta er and- 
legt vald, sem ríkir við líkamsáþján, þ. e. allt 
getur orðið mér til góðs á sálinni, svo að dauði 
og þjáning verða að þjóna mér og gagna til 
sáluhjálpar. Það er vissulega mikil, dýrleg sæmd 
og almáttugt vald, andlegt konungdæmi, þar 
sem allir hlutir, góðir og illir, verða að þjóna 
mér til góðs, ef ég trúi, og ég þarf þeirra þó ekki, 
heldur nægir mér trú mín. Sjá, hve það er 
dýrmætt frelsi og vald kristins manns. 


Í 16. lagi: Ennfremur erum vér prestar; það 
er ennþá miklu meira en að vera konungur, 
verna þess að prestsdómurinn gjörir oss þess 
ve:ðuga að ganga fram fyrir Guð og biðja fyrir 
öfrum. Því að það er engum öðrum ætlað en 
prsstunum að standa frammi fyrir augliti Guðs 
og biðja. Þannig hefur Kristur áunnið oss að 
mega ganga fram og biðja fyrir öðrum með 
andlegum hætti, eins og prestur gengur fram 

og biður fyrir þjóðinni líkamlega. En þeim, 
sem trúir ekki á Krist, verður ekkert til góðs, 
hann er þræll alls, hlýtur að hafa gremju af 
öllu. Auk þess er bæn hans ekki þóknanleg, 
kemur heldur ekki fyrir auglit Guðs. 

Hver getur nú skilið heiður og hefð kristins 
manns? Vegna konungsríkis síns ræður hann 
öllu, vegna prestsdæmis síns ræður hann Guði. 
Því að Guð gerir það, sem hann biður um og vill, 
eins og skrifað stendur í Davíðssálmum (145,19): 
„Hann uppfyllir ósk þeirra, er óttast hann, og 
hróp þeirra heyrir hann og hjálpar þeim.“ Þann 
heiður öðlast hann aðeins fyrir trúna, en ekki 
fyrir neitt verk. Af því er augljóst, hvernig 
kristinn maður er frjáls frá öllum hlutum og 
ofar öllum hlutum og þarf því engra góðra verka 
til að verða réttlátur og sæll, heldur færir trúin 
honum það allt ríkulega. Og væri hann svo 
heimskur að halda, að hann yrði réttlátur, sæll 
eða kristinn fyrir gott verk, þá missti hann 
trúna og með henni allt, alveg eins og hundur- 
inn, sem var með kjötstykki í skoltinum og 
glefsaði eftir spegilmynd þess í vatninu, svo að 
hann varð af hvoru tveggja, kjötinu og spegil- 
myndinni. 


Á 17. lagi: Þú spyr: Hver er þá munurinn á 
presti og leikmanni, fyrst þeir eru allir prestar? 

Svar: Það er rangt farið með orðið prestur, and- 
legur og þess háttar orð, að almenningur notar 
það um hinn fámenna hóp, sem nú er nefndur 
andleg stétt. Heilög ritning gjörir engan annan 
mun en að hún nefnir hina lærðu eða vísðu 
ministros, servos, oekonomos, það er þjóna, þræla, 
ráðsmenn, sem eiga að boða öðrum Krist, trúna 
og kristilegt frelsi. Því að vér getum ekki allir 
þjónað eða gegnt ráðsmennsku og prédikað. 
Þannig segir Páll, I. Kor. 4,1: „Þannig líti menn 
á oss sem þjóna Krists og ráðsmenn yfir leynd- 
ardómum Guðs.“ En nú er ráðsmennskan orð- 
in veraldleg drottnun og vald, svo að hið rétta 
veraldlega vald kemst ekki í neinn samjöfnuð 
við hana, alveg eins og leikmenn væru eitthvað 
annað en kristnir menn. Með því er svipt burt 
öllum skilningi á kristilegri náð, frelsi, trú og 
öllu, sem vér höfum frá Kristi, og Kristi sjálfum. 
Í staðinn er komið mikið af mannasetningum 
og verkum, erum orðnir þrælar lélegustu manna 
á jörðu. 


Í 13. lagi: Af öllu þessu lærum vér, að ekki 
nægir að prédika líf Krists og verk lauslega eins 
og sögu og frásögn, hvað þá, ef alveg er þagað 
um hann og boðaður andlegur réttur eða boð- 
orð og kenning annarra manna. Einnig eru 
margir, sem boða Krist og lesa um hann þannig, 

að þeir hafa meðaumkun með Kristi, reiðast 
Gyðingum eða hafa um hönd annan meiri 
barnaskap. En það á og verður að boða hann 
þannig, að mér og þér aukist af því trú og við. 
haldist. Sú trú eykst og viðhelzt, þegar mér 
er sagt, hvers vegna Kristur hafi komið, hvernig 
hans skuli njóta, hvað hann hafi fært mér og 
gefið. Það verður þar, sem kristilegt frelsi, sem 
vér höfum frá honum, er rétt útskýrt, og hvernig 
vér séum konungar og prestar, ráðum öllum 
hlutum og að allt, sem vér gjörum, sé þóknan- 
legt í augum Guðs, eins og ég hef áður sagt. 
Því að þegar hjartað heyrir um Krist á þá 
lund, hlýtur það að gleðjast af innsta grunni, 
hljóta huggun, laðast að Kristi og elska hann 
aftur. Þar komast ekki framar að lögmál og 
verk. Því að hver vill vinna slíku hjarta mein 
eða skelfa það? Beri að synd eða dauða, trúir 
það, að það eigi réttlæti Krists og synd sín sé 
aldrei sín, heldur Krists. Þá verður syndin að 
hverfa fyrir réttlæti Krists, eins og fyrr er sagt, 
og hann lærir að bjóða dauða og synd byrginn 
með postulanum: „Dauði, hvar er sigur þinn? 
Dauði, hvar er broddur þinn? En syndin er 
broddur dauðans, en lögmálið broddur syndar- 
innar. Guði séu þakkir, sem gefur oss sigurinn 
fyrir Drottin vorn Jesúm Krist“ (I.Kor.15,50-07). 


28 


Í 19. lagi: Þetta ætti að nægja um hinn innri 
mann, um frelsi hans og höfuðréttlæti, sem 
þarfnast einskis lögmáls né verka: þau eru því 
skaðleg, ef einhver teldi sig réttlættan af þeim. 

Nú komum vér að hinum hlutanum, hinum 
ytra manni. Hér viljum vér svara öllum, sem 
gremst það, er sagt hefur verið, og eru vanir 
að segja: „Á, hvers vegna eru þá góðu verkin 
fyrirskipuð, ef trúin er allt og nægir til að 
réttlæta? Þá leggjum vér hendur í skaut og 
aðhöfumst ekkert.“ Nei, maður minn, eigi er 
svo. Það væri að vísu svo, ef þú værir aðeins 
innri maður og orðinn algerlega andlegur og 
innri háttar, en það verður ekki fyrr en á efsta 
degi. Á jörðu verður það ekki annað en upp- 
haf og vöxtur, en fullkomnast annars heims. 
Því nefnir postulinn það primitias spiritus, það 
er: frumgróða andans (sjá Róm. 8,23). Því á 
það við hér, sem áður er sagt: kristinn maður 
er ánauðugur þræll og hverjum manni urdir- 
gefinn; sem frjáls maður þarf hann ekkert að 
gjöra, er sem þræll verður hann að gjöra alit. 
Skulum vér sjá, hvernig það má verða. 


Í 20. lagi: Þótt maðurinn sé nægilega rétt- 
lættur og eigi allt, sem á að hafa, hið innra 
eftir sálinni fyrir trúna, nema að hin sama trú 

og auðlegð verður að fara sívaxandi allt til 
komanda lífs, er hann þó kyrr í þessu líkams- 
lífi á jörðu og verður að stjórna líkama sínum 
og uringangast fólk. Þar hefjast nú verkin: þá 
má hann ekki vera iðjulaus. Þá verður vissu- 
lega að knýja og æfa líkamann með föstum, 
vökum og vinnu og hvers konar hóflegri ögun, 
svo að hann hlýðnist hinum innra manni, verði 
honum líkur, tefji ekki né streitist móti, eins 
og honum er lagið, sé hann ekki til neyddur. 
Því að hinn innri maður er eitt með Guði, 
glaður og fagnandi vegna Krists, sem hefur gert 
svo mikið fyrir hann, og það er öll löngun hans, 
að hann geti þjónað Guði af frjálsum kærleika 
án endurgjalds. Þá finnur hann mótþróanlegan 
vilja í holdi sínu, sem vill þjóna heiminum og 
leita þess, er hann girnist. Þetta getur trúin 
ekki sætt sig við og ræðst á hann með löngun 
sinni til að sefa hann og hindra, eins og Páll 
segir Róm. 7, 22—23: „Samkvæmt hinum innra 
manni hef ég mætur á lögmáli Guðs, en ég sé 
annað lögmál í limum mínum, sem berst á móti 
lögmáli hugskots míns og hertekur mig undir 
lögmál syndarinnar, sem er í limum mínum.“ 
Ennfremur: „Ég leik líkama minn hart og gjöri 
hann að þræli mínum, til þess að ég, sem hef 
prédikað fyrir öðrum, verði ekki sjálfur gjörður 
rækur“ (I. Kor. 9,27). Ennfremur Gal. 524: 

„Þeir, sem eru Krists Jesú, hafa krossfest holdið 
með ástríðum þess og girndum.“ 


Í M. lagi: En þessi sömu verk mega ekki vera 
gerð í þeim tilgangi, að maðurinn verði fyrir 
þau réttlátur fyrir Guði, því að við þá skökku 
ætlun getur trúin ekki sætt sig, sem ein er og 
verður að vera réttlætið fyrir Guði, heldur ein- 
ungis í þeim tilgangi, að líkaminn hlýðnist og 
hreinsist af illum girndum sínum og augað líti 
aðeins til hinna illu girnda til að reka þær út. 
Því að fyrst sálin er hrein og elskar Guð fyrir 
trúna, vildi hún gjarna, að allt væri hreint, 
fyrst hennar eigin líkami, og að allir elski og 
lofi Guð með henni. Þannig á það sér stað, að 
maðurinn getur ekki gengið iðjulaus vegna 
líkama síns og verður auk þess að vinna mörg 
góð verk til að þvinga hann, og þó eru verkin 
ekki hin réttu gæði, sem gjöri manninn þókn- 
anlegan og réttlátan fyrir Guði, heldur ætti 
hann að gjöra þau af frjálsum kærleika án 
endurgjalds til að þóknast Guði og leita einskis 
annars né sjá annað í því en að þóknast Guði 
þannig, en vilja hans kysi hann að gjöra sem 
bezt. Af því getur hver einn fengið hóf og vit 
til að aga líkamann. Því að hann fastar, vakir 
og vinnur eftir því, sem hann sér, að líkaminn 
þarfnast, til að lægja mótþróa hans. En hinir, 

sem ætla sér að verða réttlátir með verkum, hafa 
ekki gát á öguninni, heldur líta aðeins á verk- 
in og halda, að gjöri þeir að eins mörg og mikil, 
sé það vel gert og þeir verði réttlátir. Já, stund- 
um vinna þeir sér tjón á vitsmunum og líkama 
við það. Það er mikil heimska og vanþekking á 
kristilegu lífi og trú, að þeir ætla að eignast 
réttlæti og sælu fyrir verkin án trúarinnar. 


Í 22. lagi: Gefum nú nokkur líkingardæmi: 
Verk kristins manns, sem er orðinn réttlættur 
og hólpinn fyrir trú sína og af hreinni náð 
Guðs ókeypis, ber ekki að skoða öðruvísi en 
verk Adams og Evu í Paradís, eins og stendur 
í I. Mós. 2,19, að Guð setti manninn í garð- 
inn til að yrkja hann og gæta hans. Nú hafði 
Guð skapað manninn réttlátan og góðan, án 
syndar, svo að hann þurfti ekki að réttlætast 
fyrir starf sitt og gæzlu. En til þess að hann 
gengi ekki iðjulaus, fékk Guð honum það starf 
að rækta Paradís, byggja og verja. Það hefðu 
átt að vera eintóm frjáls verk, ekki gjörð til 
neins annars en að þóknast Guði og ekki til að 
öðlast réttlæti, sem hann átti fyrir, og hefðu 
þau átt að vera oss öllum meðfædd á eðlilegan 
hátt. 

Þannig þarf verk trúaðs manns, sem hefur 
vérið settur í Paradís á ný og verið skapaður 

að nýju fyrir trú sína, engra verka til að rétt- 
lætast, heldur eru honum boðin slík verk aðeins 
til að þóknast Guði, til þess að vera ekki iðju- 
laus og til að undirbúa líkama sinn og varðveita. 
Ennfremur eins og vígður biskup, — þegar 
hann vígir kirkju, fermir eða vinnur annars 
verk embættis síns, gjöra þessi verk hann ekki 
biskup, já, væri hann ekki vígður biskup áður, 
kæmu þau verk að engu haldi og væru tómur 
fíflaskapur. Þannig verður kristinn maður, sem 
vinnur góð verk og er vígður fyrir trúna, ekki 
betri eða vígðari fyrir þau, sem ekkert gjörir 
nema vöxtur trúarinnar, eða að kristnum manni, 
já, tryði hann ekki áður og væri kristinn, kæmu 
öll verk hans að engu haldi, heldur væru tómar 
heimskulegar, hegningarverðar, fyrirdæmanleg- 
ar syndir. 


Í 23. lagi: Þess vegna eru hin tvenn um- 
rræli sönn: „Góð réttlát verk skapa aldrei 
sóðan, réttlátan mann, heldur vinnur góð- 
ur réttlátur maður góð, réttlát verk" — 
„vond verk skapa aldrei vondan mann, en 
vondur maður vinnur vond verk.“ Svo að per- 
sónan verður alltaf að vera góð og réttlát á und- 
an Öllum góðum verkum, og góð verk koma 
og stafa frá hinni réttlátu, góðu persónu, eins 
og Kristur segir: „Gott tré getur ekki borið 

vonda ávöxtu, ekki heldur skemmt tré borið góða 
ávöxtu“ (Matt. 7,18). Nú er augljóst, að ávext. 
irnir bera ekki tréð og ekki heldur vaxa trén 
á ávöxtunum, heldur þvert á móti bera trén 
ávöxtuna og vaxa ávextirnir á trjánum. Eins og 
nú trén verða að vera á undan ávöxtunum og 
ávextirnir gjöra trén hvorki góð né ill, heldur 
gjöra trén ávöxtuna, eins verður maðurinn að 
vera réttlátur eða vondur í persónunni, áður 
en hann vinnur góð eða ill verk. Og verk hans 
gjöra hann ekki góðan eða vondan, heldur gjörir 
hann góð eða vond verk. Slíkt sjáum vér í öll- 
um handiðnum: Gott eða slæmt hús skapar ekki 
góðan eða slæman smið, heldur gjörir góður eða 
slæmur smiður slæmt eða gott hús. Ekkert verk 
gjörir meistarann eins og verkið er, heldur er 
verkið eins og meistarinn. Þannig eru og verk 
mannsins; eftir því, hvernig trú hans eða van- 
trú er, verða verk hans góð eða ill. Og ekki hins 
vegar, að hann sé réttlátur eða trúaður eftir því, 
hvernig verk hans eru. Eins og verkin gjöra 
manninn ekki trúaðan, gjöra þau hann ekki 
réttlátan. En trúin vinnur góð verk, alveg eins 
og hún réttlætir. 

Úr því að verkin réttlæta engan og maðurinn 
verður að vera réttlátur, áður en hann vinnur. 
þá er augljóst, að trúin ein gjörir manninn nægi- 
lega réttlátan og hólpinn af einskærri náð fyrir 

Krist og orð hans, og kristnum manni er ekki 
þörf neins verks eða boðorðs til sáluhjálpar 
heldur er hann frjáls frá öllum boðorðum og 
gjörir með fullkomnu frelsi án launa allt, sem 
hann gjörir án þess að leita með því eigin gagns 
eða sáluhjálpar í neinu, heldur aðeins til að 
þóknast Guði í því, því að hann er þegar mett- 
ur og hólpinn fyrir trú sína og náð Guðs. 


Í 24. lagi: Hins vegar er ekkert verk að gagni 
til réttlætingar eða sáluhjálpar þeim, sem er 
án trúar. Hins vegar gjöra engin verk hann 
vondan, heldur vantrúin, sem gjörir persónuna 
og tréð vont, hún vinnur vond verk og fyrir- 
dæmd. Þegar maður því verður réttlátur eða 
vondur, hefst það ekki á verkunum, heldur á 
frúnni, eins og vitringurinn sagði: „Upphaf allr- 
ar syndar er að víkja frá Guði og trúa honum 
ekki“ (Sýrak 10,12). Þannig kennir og Kristur, 
hvernig menn eigi ekki að byrja á verkunum, 
og segir: „Látið annað hvort heita svo: Tréð er 
gott, og þá er ávöxtur þess góður, eða látið heita 
svo: Tréð er skemmt, og þá er ávöxtur þess 
skemmdur“ (Matt. 12,33). Eins og hann vildi 
segja: Sá, sem vill fá góða ávöxtu, verður að 
byrja fyrst á trénu og setja niður gott tré. Sá, 
sem vill vinna góð verk, má því ekki byrja á 
verkunum, heldur persónunni, sem á að vinna 


30 


verkin. En persónuna gjörir enginn góða nema 
trúin ein, og enginn gjörir hana vonda nema van. 
trúin ein. Það er að vísu rétt, að verkin gjöra 
manninn réttlátan fyrir mönnum, þ. e. þau 
benda á hið ytra, hver sé réttlátur eða vondur, 
eins og Kristur segir, Matt. 7,20: „Af ávöxtum 
þeirra skuluð þér þekkja þá.“ En það er ekki 
allt í útlitinu og hinu ytra, og villir það marga, 
sem skrifa og kenna, hvernig vinna skuli góð 
verk og vera réttlátur, en minnast aldrei á trúna. 
Þeir fara leiðar sinnar, og leiðir alltaf einn 
blindur annan, þjá sig með miklum verkum og 
öðlast þó aldrei hið sanna réttlæti. Um það 
segir því Páll, II. Tím. 3,5—7: „Þeir hafa á sér 
yfirskin guðhræðslunnar, en afneita krafti henn- 
ar, — eru alltaf að læra, en geta aldrei komizt til 

þekkingar á sannleikanum. 

Sá, sem vill nú ekki villast með hinum blindu, 
verður að horfa lengra en á verkin, boðorðin 
eða kenninguna um verk. Hann verður um- 
fram allt að horfa á persónuna, hvernig hún 
verði réttlát. En hún verður ekki réttlát og 
hólpin fyrir boðorð og verk, heldur fyrir orð 
Guðs, þ.e. fyrir fyrirheit hans og náð, og trúna, 
svo að guð'egur heiður hans haldist, að hann 
gjöri oss hólpna, ekki fyrir vor verk, heldur 
fyrir náðarorð sitt ókeypis og af einskærri 
miskunnsemi. 

Í 25. lagi: Auðskilið er af öllu þessu, hvernig 
eigi að hafna eða taka góðum verkum og hvernig 
eigi að skilja allar kenningar og góð verk. Því 
að þar sem hinn skakki viðauki er og hinn 
rangi tilgangur, að vér ætlum að verða réttlát- 
ir og hólpnir fyrir verkin, eru þau þegar slæm 
og fyrirdæmanleg; því að þau eru ekki frjáls 
og smána náð Guðs, sem ein gjörir manninn 
réttlátan og hólpinn, en það megna verk ekki 
og ætla sér þó að gjöra það og snerta þar með 
við náðinni í verki hennar og heiðri. Vér höfn- 
um því ekki verkunum vegna sjálfra þeirra, 
heldur vegna hins illa viðauka og vegna skakks 
og rangs tilgangs, sem því veldur, að þau virð- 
ast aðeins góð og eru þó ekki góð, blekkja sig 
og alla með því, eins og glefsandi vargar í sauða- 
klæðum. En hinn illi viðauki og hinn rangi 
tilgangur í verkunum verður ekki sigraður, þar 
sem trúin er ekki. Hann hlýtur að haldast hjá 
hinum verki:elgu, þangað til trúin kemur og 
eyðir honum. Eðlið megnar ekki af sjálfu sér 
að reka harn út, já, jafnvel ekki að þekkja 
hann, heldur hyggur hann dýrmætan og sálu- 
hjálplegan. Þess vegna leiðir hann svo marga í 
villu. 

Þótt gott sé að skrifa og prédika um iðrun, 
yfirbót, fullnægjugjörð, eru það því samt vissu- 
lega djöfullegar afvegaleiðandi kenningar, sé 

ekki haldið áfram til trúarinnar. Það má ekki 
prédika aðeins aðra hliðina, heldur hvort 
tveggja Guðs orð. Það á að prédika boðorðin 
til að skelfa syndarana og opinbera synd þeirra, 
svo að þeir iðrist og snúi sér. En við það má 
ekki sitja. Það verður að prédika hitt orðið 
einnig, fyrirheitið um náðina án nokkurra boð- 
orða, til að kenna trúna, en án hennar verða 
boðorðin, iðrun og allt hitt til einskis. Að vísu 
eru enn til prédikarar, sem prédika iðrun vegna 
syndar og náð, en þeir útskýra ekki boðorðin 
og fyrirheitin þannig, að menn læri, hvaðan 
iðrunin og náðin komi. Því að iðrunin kemur 
af boðorðunum, en trúin af fyrirheitum Guðs, 
og þannig verður sá maður réttlættur og reistur 
upp, sem óttinn við boðorð Guðs hefur auð- 
myýkt og leitt til þekkingar á Guði. 


Í 26. lagi: Þetta sé sagt um verkin almennt 
og um þau, sem kristinn maður á að iðka gagn- 
vart líkama sínum. Nú skal talað um fleiri verk, 
sem hann vinnur gagnvart öðrum mönnum. 
Því að maðurinn lifir ekki aðeins í líkama sin- 
um heldur og meðal annarra manna á jörðu. 
Þess vegna getur hann ekki verið án verka 
gagnvart þeim. Hann verður alltaf að tala og 
skipta við þá, þótt hann þarfnist ekki þeirra 
verka til réttlætis og sáluhjálpar. Þess vegna 

þarf tilgangur hans með öllum verkum að vera 
frjáls og beinast að því einu að þjóna öðrum 
mönnum og gagna þeim, fáist ekki við annað 
en það, sem er þörf annarra. Það kallast sannar- 
legt kristilegt líf, og þá gengur trúin að verki 
með löngun og kærleika, eins og Páll kennir 
Galatamönnum. (Samanber Gal. 5,6). Síðan 
Fililppímönnum, þegar hann hafði kennt þeim, 
hvernig þeir hefðu alla náð og nægð fyrir trúna 
á Krist, kennir hann þeim áfram og segir, Fil. 
2,1—3: „Ef nokkuð má sín upphvatning vegna 
Krists, ef kærleiksávarp, ef ástúð og meðaurnkun 
má sín nokkuð, þá gjörið gleði mína fullkomna 
með því að vera samhuga, hafa sama kærleika 
og hafa með einni sál eitt í huga. Gjörið ekk- 
ert af eigingirni né hégómagirnd, heldur metið 
með lít:llæti hver annan meira en sjálfan sig; 
og hver einn líti ekki einungis til þess, sem hans 
er, heldur líti og sérhver til þess, sem annarra 
Er“ 

Sjá, þar hefur Páll sett glöggt fram kristilegt 
líf, að öll verk skuli miða náunganum til góðs, 
en sérhver hafi nóg í trú sinni og öll önnur 
verk og líf hafi hann umfram til að þjóna ná- 
unga sínum af frjálsum kærleika. Íekur hann 
Krist sem dæmi um það og segir, Fil. 2,5—8: 
„Verið með sama hugarfari og Kristur Jesús var. 
Hann áleit það ekki rán að vera jafn Guði, 

þótt hann væri í Guðs mynd, heldur afklædd- 
ist henni, er hann tók á sig þjónsmynd og varð 
mönnum líkur; og er hann kom fram að ytra 
hætti sem maður, lítillækkaði hann sig og varð 
hlýðinn allt fram í dauða, já, fram í dauða á 
krossi.“ 


Í 27. lagi: Þannig á kristinn maður eins og 
Kristur, mettur og saddur, að láta sér nægja trú 
sína, auka hana jafnan, sem er líf hans, réttlæti 
og sáluhjálp og veitir honum allt, sem Kristur og 
Guð hefur, eins og áður er sagt og Páll segir í 
Gal. 2,20: „En það, sem ég þó enn lifi í holdi, 
það lifi ég í trúnni á Guðs son.“ Og þótt hann 
sé nú alfrjáls, ber honum að gerast þjónn aftur 
af frjálsum vilja, hjálpa náunga sínum, brevta 
við hann og koma fram eins og Guð hefur 
breytt við hann fyrir Krist. Og allt þetta ókeypis, 
leita einskis í því nema þóknunar Guðs og 
hugsa þannig: Guð minn hefur gefið mér 
óverðugum, fyrirdæmdum manni mikla auð- 
legð ails réttlætis og sælu án allrar verðskuldunar, 
algerlega ókeypis og af einskærri miskunnsemi 
fyrir Krist og í honum, svo að ég þarf ekki 
annars héðan af en trúa. Svo skal verða. Ó, 
þá vil ég aftur gera slíkum föður, sem hefur 
ausið yfir mig óþrotlegum gæðum, frjáls og 
glaður og ókeypis það, sem honum þóknast, 

og verða kristinn maður gagnvart náunga mín- 
um, eins og Kristur er orðinn mér, og gjöra 
ekkert annað en ég sé, að honum er nauðsyn- 
legt, gagnlegt og sáluhjálplegt, því að ég hef 
allt í Kristi fyrir trú mína. 

Þannig kemur af trúnni kærleikur og löngun 
til Guðs og af kærleikanum frjálst, viljugt, glatt 
líf til að þjóna náunganum án launa. Því að 
eins og náungi vor líður neyð og þarf þess, sem 
vér höfum umfram, eins höfum vér liðið neyð 
fyrir Guði og þurft náðar hans. Eins og Guð 
hefur hjálpað oss ókeypis fyrir Krist, ber oss 
því að gjöra það eitt að hjálpa náunga vorum. 
Þannig sjáum vér, hve kristilegt líf er háleitt, 
göfugt líf, sem því miður liggur ekki aðeins 
niðri, heldur þekkist ekki framar og er ekki 
prédikað. 


f 98. lagi: Þannig lesum vér, Lúkas 2,22, að 
hlaria mey gekk til kirkju eftir hinar sex vikur 
Gg lét hreinsast samkvæmt lögmálinu eins og 
allar aðrar konur, þótt hún væri ekki óhrein 
eins og þær og skyldug til sömu hreinsunar, 
þyrfti hennar ekki heldur. En hún gjörði það 
af frjálsum kærleika til þess að sýna ekki öðr- 
um konum fyrirlitningu, heldur vera með öðr- 
um talin. Þannig lét Páll umskera Tímóteus, 
ekki af því að hann þyrfti þess, heldur til þess 

að gefa ekki hinum veiktrúuðu Gyðingum 
ástæðu til illra hugsana, en vildi hins vegar ekki 
umskera Títus, þegar þess var krafizt, að hann 
yrði að vera umskorinn og það væri nauðsynlegt 
til sáluhjálpar (sjá Post. 16,3 og Gal. 2,3). Og 
Kristur ræðir við Pétur, Matt 17, þegar læri- 
sveinar hans voru krafðir um skattpeninginn, 
hvort konungsbörn væru ekki laus við að gjalda 
skatt, og er Pétur játaði, bauð hann honum þó 
að fara til vatnsins og sagði: „En til þess að 
vér hneykslum þá ekki, þá far þú til vatnsins 
og renn út öngli og tak fyrsta fiskinn, sem upp 
kemur, og er þú opnar munn hans, muntu 
finna stater; tak þú hann og greið fyrir mig og 
fyrir þig.“ Þetta er gott dæmi um þessa kenn- 
ingu, þar sem Kristur nefnir sig og sína frjáls 
konungsbörn, sem einskis þurfa, og beygir sig 
fúslega, þjónar og geldur skatt. 

Jafn nauðsynlegt og verkið var Kristi og hef- 
ur verið honum til réttlætis og sáluhjálpar, eru 
öll önnur verk hans og kristinna manna þeim 
nauðsynleg til sáluhjálpar,* þar sem þau eru öll 
frjáls þjónusta öðrum til þóknunar og Þbetrunar. 
Þannig ættu öll verk presta, klaustra og stofn- 
ana að vera gjörð, að sérhver gjörði verk stéttar 
sinnar og reglu aðeins til þess að þjóna öðrum 


—— A... 


* Með Öðrum orðum ónauðsynleg. 

og stjórna líkama sínum til þess að gefa öðrum 
fyrirmynd, einnig að gjöra það til þess að þvinga 
líkama sinn, þeir sem og þurfa. Þó skal jafnan 
gæta varúðar, svo að það sé ekki gjört til að verða 
réttlátur og sáluhólpinn fyrir það, en það er 
aðeins á valdi trúarinnar. Þannig bauð Pá!l, 
Róm. 13 og Tit. 3, að þeir skyldu vera verald- 
legum yfirvöldum undirgefnir og reiðubúnir til 
sérhvers góðs verks, ekki til að réttlætast fyrir 
það, heldur til að þjóna öðrum og yfirvöldun- 
um með því með frjálsum hætti og gjöra vilja 
þeirra af kærleika og frjálsum vilja. Sá, sem skildi 
nú þetta, gæti auðveldlega lagað sig eftir hinum 
óteljandi boðorðum og lögum páfans, biskup- 
anna, klaustranna, stofnananna, furstanna og 
herranna, sem sumir heimskir prelátar beita 
eis og þau væru nauðsynleg til sáluhjálpar og 
kælia boðorð kirkjunnar, þótt með Óréttu sé. 
Þv, að frjáls kristinn maður talar svo: Ég skal 
fásta, biðja, gjöra hitt og þetta, sem boðið er, 
ekki að ég þurfi þess eða vildi verða réttlátur 
og hólpinn fyrir það, heldur vil ég gjöra það 
og þola til þóknunar páfanum, biskupinum, söfn- 
uðinum eða meðbróður mínum eða húsbónda, 
alveg eins og Kristur hefur gjört og þolað miklu 
meira fyrir mig; og þótt harðstjórarnir heimti 
slíkt með röngu, gjörir það mér ekki tjón, 
meðan það er ekki móti Guði. 

Í 29. lagi: Af þessu getur hver maður fengið 
öruggan úrskurð og mismun um öll verk og 
boðorð, einnig, hvað séu blindir og heimskir 
eða réttlátir prelátar. Því að hvert það verk, 
sem miðar ekki að því, að þjóna öðrum eða um- 
bera vilja hans, ef hann neyðir ekki til að breyta 
móti Guði, þá er það ekki gott kristilegt verk. 
Þess vegna óttast ég, að fáar stofnanir, kirkjur, 
klaustur, ölturu, messur og erfðaskrár séu kristi- 
leg, ennfremur föstur og bænir, sem gjörðar eru 
sérstaklega til sumra heilagra. Því að ég hræð- 
ist, að hver einn leiti aðeins síns eigin í þeim 
öllum saman í þeim tilgangi að bæta fyrir synd 
sína og öðlast sáluhjálp, sem allt stafar af óvissu 
trúarinnar og kristilegs frelsis, og að sumir pre- 
látar knýja fólk til að lofa slíkt, fegra það með 
afláti og kenna aldrei trúna. 

En ég ræð þér, ef þú vilt stofna eitthvað, biðja, 
fasta, þá gjör það ekki í þeim: tilgangi að gjöra 
sjálfum þér gott, heldur gjör það frjálst, til þess 
að aðrir menn megi njóta þess, og gjör það 
öðrum til góðs, þá ertu réttur kristinn maður. 
Til hvers eru þér gæði þín og góð verk, sem 
þú hefur umfram til að stjórna líkama þínum 
og annast hann, þar eð trúin nægir þér? Með 
henni hefur Guð gefið þér allt. Sjá, þannig 
eiga gæði Guðs að streyma frá einum til ann. 
ars og verða almenn, svo að hver einn taki að 

sér náunga sinn eins og það væri hann sjálfur. 
Þau streyma til vor frá Kristi, sem hefur tekið 
oss að sér í lífi sínu eins og hann væri það, sem 
vér erum. Frá oss eiga þau að streyma til 
þeirra, sem þarfnast þeirra, einnig svo alger- 
lega, að ég verð að bera trú mína og réttlæti 
mitt fyrir náunga minn fram fyrir Guð til að 
hylja syndir hans, taka þær á mig, alveg eins 
og þær væru mínar eigin syndir, nákvæmlega 
eins og Kristur hefur gjört fyrir oss alla. Sjá, 
þetta er eðli kærleikans, þar sem hann er sann- 
ur, en þar er hann sannur, sem trúin er sönn. 
Því tileinkar hinn heilagi postuli kærleikanum, 
I. Kor. 13, að hann leiti ekki síns eigin, heldur 
þess, sem náungans er. 


130; lagi: Af þessu leiðir, að kristinn maður 
lifir ekki í sjálfum sér, heldur í Kristi og ná- 
unga sínum: Í Kristi fyrir trúna, í náunganum 
rir kærleikann. Fyrir trúna stígur hann upp 
sir sjálfan sig til Guðs, frá Guði stígur hann 
niður fyrir sjálfan sig fyrir kærleikann og dvel- 
ur þó alltaf í Guði og kærleika hans, eins og 
Kristur segir, Jóh. 1,52: „Þér munuö sjá him. 
ininn opinn og engla Guðs stíga ups ox stíga 
niður yfir mannssoninn.“ Sjá, þetta er hið rétta 
andlega, kristilega frelsi, sem gjörir hjartað 


frjálst frá öllum syndum, lögmálum og boðorð- 

um, sem er æðra Öllu öðru eins og TE 
Sa s M S , á Ð ImMIninn 
jörðinni. Guð gefi oss náð til að skilja það po 
og halda því. Amen. Tétt 


Myndin hér að ofan er Lúther-rósin og er hún einnig prentuð 
framan á kápuna í þeim litum, sem. Lúther gerði grein 
fyrir að uppfylltu; bézt það, er henni.væri ætlað að tákna: 


46 


